**GLAVA 04110 - JAVNA USTANOVA „MEMORIJALNI CENTAR DOMOVINSKOG RATA VUKOVAR“**

 Javna ustanova „Memorijalni centar Domovinskog rata Vukovar“ (dalje; Javna ustanova) svojom djelatnošću čuva sjećanje na Domovinski rat i Bitku za Vukovar, a svojim odgojno-obrazovnim, kulturnim i društvenim aktivnostima spaja vukovarsku prošlost i budućnost. Jedan je od osnovnih zadataka Javne ustanove provedba programa obveznih dvodnevnih posjeta Vukovaru svih učenika osmih razreda osnovnih škola iz cijele Hrvatske. Riječ je o jedinstvenom projektu na nacionalnoj razini koji obuhvaća učenje o vrijednostima Domovinskog rata i Bitke za Vukovar. Javna ustanova u potpunosti snosi troškove posjeta učenika Vukovaru (prijevoz, prehrana, smještaj, ulaznice). Jednako tako jedan od interesa Javne ustanove jest da promicanje, čuvanje istine i vrijednosti Domovinskog rata širi izvan granica, Hrvatima koji se nalaze u Bosni i Hercegovini, a koji pohađaju program na hrvatskom jeziku ili imaju izborne programe na hrvatskom jeziku. Aktivnosti Javne ustanove također uključuju komemoraciju, dokumentaciju, istraživanje i obrazovanje.

 Kako bi Javna ustanova realizirala svoju osnovnu djelatnost u 2019. godini osigurano je 34.884.000,00 kn. Sukladno Preraspodjeli financijskog plana novi plan iznosi 36.084.000,00 kn a sukladno Izmjenama i dopunama Državnog proračuna objavljenim u NN 111/2019, Javna ustanova ima na raspolaganju 32.890.000,00 kn. Nakon Izmjena i dopuna pristupilo se novoj preraspodjeli te novi plan iznosi 32.560.000,00 kn.

Na dan 31.12.2019. godine Javna ustanova realizirala je 93,86 % odnosno 30.560.968,74 kn. Sukladno aktivnostima koje su planirane i izvršene u Financijskom planu na aktivnosti Administracija i upravljanje realizirano je 90,77% što čini 6.737.924,30 kuna, na aktivnosti Edukacija o vrijednostima Domovinskog rata utrošeno je 96,60% što čini 18.641.847,15 kuna, na aktivnosti Upravljanje memorijalima utrošeno je 87,20% što čini 43.598,00 kuna, na aktivnosti Obilježavanje obljetnica 22,98% što čini 9.190,00 kuna te na aktivnosti OP Učinkoviti ljudski potencijali 2014.-2020. utrošeno je 89,19% što čini 5.128.409,29 kn.

***POSTIGNUTI REZULTATI I UTROŠENA SREDSTVA PO AKTIVNOSTIMA***

**Aktivnost A878001 – Administracija i upravljanje**

 Javna ustanova „Memorijalni centar Domovinskog rata Vukovar“ na dan 31.12.2019. godine ima 39 zaposlenika i 1 osobu na stručnom osposobljavanju. Za plaće je utrošeno 3.516.480,77 kn što uključuje doprinose, naknada za prijevoz iznosi 199.432,49 kn a ostali rashodi za zaposlene 164.687,72 kn. Za djelatnika na stručnom osposobljavanju utrošeno je 11.830,74 kn.

Struktura zaposlenika u Javnoj ustanovi „Memorijalni centar Domovinskog rata Vukovar“

Ukupan broj zaposlenih u Javnoj ustanovi:

* 37 zaposlenika na neodređeno vrijeme
* 2 zaposlenika na određeno vrijeme
* 1 polaznik stručnog osposobljavanja

U sklopu Aktivnosti – Administracija i upravljanje, osim rashoda za zaposlene koji iznosi 3.880.600,98 kn i čini 58,00 % ukupnog izvršenja navedene aktivnosti, ostalo predstavlja materijalne rashode odnosno režijske troškove, usluge tekućeg i investicijskog održavanja objekata, opreme i materijal koji služi za isto. Tijekom 2019. godine u sklopu materijalnih rashoda na navedenoj aktivnosti Javna ustanova je opremila djelatnike službenom odjećom sa logom ustanove, uglavnom se to odnosi na djelatnike u stručnom odjelu koji kao vodiči sudjeluju u projektu „Posjet učenika osmih razreda Vukovaru“ i zaštitnom odjećom i obućom za radnike na vanjskom uređenju u skladu sa zaštitom na radu.

Na stavci dodatnih ulaganja na građevinskim objektima utrošeno je 228.467,29 kn i odnose se na geodetski snimak ograde, izrada projektne dokumentacije, postavljanje urbane opreme, uređenje objekta br.6 i sanacija portirnice broj 2.

 U 2019. godini nabavljena su dva službena automobila postupkom jednostavne nabave odabirom najpovoljnije ponude a cijeli iznos u visini od 249.000,00 kn financiran je iz vlastitih prihoda izvor 31. Ulaganje u nematerijalnu proizvedenu imovinu u iznosu od 20.114,00 kn podrazumijeva nabavu muzejskog programa m++ u kojem će se evidentirati i ažurirati podaci o stalnom postavu eksponata.

**Aktivnost A878002 – Edukacija o vrijednostima Domovinskog rata**

 U sklopu ove aktivnosti na dan 31.12.2019. godine utrošeno je 18.641.847,15 kn. Veći dio sredstava utrošen je za provedbu projekta „Posjet učenika osmih razreda Vukovaru“.

|  |  |  |
| --- | --- | --- |
| **RED.****BR.** | **OPIS** | **IZNOS** |
| 1 | PRIJEVOZ | 12.055.509,38 |
| 2 | PREHRANA | 3.701.774,30 |
| 3 | BOLNICA | 260.533,00 |
| 4 | GRADSKI MUZEJ | 148.660,00 |
| 5 | MUZEJ VUČEDOLSKE KULTURE | 148.660,00 |
| 6 | PASTORALNI CENTAR | 223.464,00 |
| 7 | NAJAM DVORANE HRVATSKI DOM | 56.000,00 |
| 8 | AQUATIKA KARLOVAC | 54.615,00 |
| 9 | ERGELA ĐAKOVO I LIPIK | 28.416,00 |
| 10 | MUZEJ GRADA PAKRACA | 42.624,00 |
| 11 | MUZEJ VOJNE I RATNE POVIJESTI | 28.416,00 |
| 12 | MUZEJ GRADA KARLOVCA | 29.128,00 |
| 13 | NAJAM DVORANE KARLOVAC | 12.350,00 |
| 14 | MUZEJ GRADA KNINA | 19.200,00 |
| **SVEUKUPNO:** |  **16.809.349,68** |

 Kroz projekt „Posjet učenika osmih razreda Vukovaru“, koji je u sklopu drugog obrazovnog razdoblja školske godine 2018./2019. trajao od 14. siječnja do 13. lipnja 2019. godine, sudjelovalo je 521 škole, ukupno 22 335 učenika i pratitelja, dok je u prvom obrazovnom razdoblju školske godine 2019./2020., koje je trajalo od 9. rujna do 20. prosinca 2019. godine u Projektu sudjelovalo 14 866 učenika i pratitelja iz 324 škole. Za školsku godinu 2019./2020. planiran je dolazak ukupno 42 835 učenika i pratitelja iz 888 škola.

 Javna ustanova "Memorijalni centar Domovinskog rata Vukovar" provodi i pilot-projekte „Posjet učenika osmih razreda Pakracu, Lipiku i Okučanima“ i „Posjet učenika osmih razreda Karlovcu“, jednodnevne terenske nastave na kojima učenici uče o vrijednostima Domovinskog rata i bitkama koje su se vodile na tim područjima, a uz to se upoznaju s povijesnom i kulturnom baštinom tih krajeva. U drugom obrazovnom razdoblju školske godine 2018./2019. 3 552 učenika i pratitelja iz 101 osnovne škole je sudjelovalo u pilot-projektu „Posjet učenika osmih razreda Pakracu, Lipiku i Okučanima“ te je 3 641 učenika i pratitelja iz 83 škole sudjelovalo u pilot-projektu „Posjet učenika osmih razreda Karlovcu“. Školske godine 2019./2020. nastavljaju se i pilot-projekti koji će se realizirati u drugom obrazovnom razdoblju navedene školske godine, u vremenskom rasponu od 2. ožujka 2020. godine do 7. svibnja 2020. godine. U navedenim pilot-projektima u školskoj godini 2019./2020. planirano je sudjelovanje učenika osmih razreda svih osnovnih škola iz Vukovarsko-srijemske, Osječko-baranjske, Požeško-slavonske, Virovitičko-podravske i Brodsko-posavske županije, ukupno 188 škola, odnosno 7 999 učenika i pratitelja. Karlovac bi u sklopu pilot-projekta tijekom školske godine 2019./2020. posjetilo 4 021 učenika i pratitelja iz 99 škola, dok bi Pakrac posjetilo 3 978 učenika i pratitelja iz 89 škola.

 Na sjednici Vlade Republike Hrvatske koja je održana 4. kolovoza 2017. godine u Kninu donesen je zaključak, KLASA: 022-03/17-07/357, URBROJ: 50301-29/09-17-2, kojim se zadužuje Ministarstvo hrvatskih branitelja i Javna ustanova „Memorijalni centar Domovinskog rata Vukovar“ za pokretanje projekta kojim bi se učenicima osmih razreda omogućio posjet Kninu i njegovim znamenitostima kako bi stjecali i proširivali znanja i spoznaje o Domovinskom ratu. Slijedom toga, Javna ustanova „Memorijalni centar Domovinskog rata Vukovar“ školske je godine 2018./2019. pokrenula pilot-projekt „Posjet učenika osmih razreda Kninu“, koji se nastavlja i školske godine 2019./2020. Tijekom 2019. godine, u drugom obrazovnom razdoblju školske godine 2018./2019., Knin su posjetila 332 učenika i pratitelja iz 9 osnovnih škola u Šibensko-kninskoj županiji. U prvom obrazovnom razdoblju školske godine 2019./2020. Knin je posjetilo 638 učenika i pratitelja iz 18 osnovnih škola. Za školsku godinu 2019./2020. planiran je dolazak ukupno 996 učenika i njihovih pratitelja iz svih osnovnih škola Šibensko-kninske županije.

 Tijekom školske godine 2019./2020. predviđena je i daljnja suradnja s osnovnim školama iz Bosne i Hercegovine koje su izrazile zanimanje za posjet Memorijalnom centru Domovinskog rata Vukovar.

 Ostali dio sredstava utrošen je za nabavku sitnog inventara i opreme u Hostelu Dubrovnik, nabavu jastuka i posteljina te higijenskih potrepština za Hostel Dubrovnik što proizlazi odabirom najpovoljnije ponude provođenjem postupka javne nabave.

 Usluge čišćenja i pranja objekta Hostela Dubrovnik, te pranje posteljine za potrebe projekta čine iznos od 1.292.006,11 kuna i obuhvaćaju cjelokupnu dinamiku čišćenja za proces izmjene djece na dnevnoj bazi u količini od otprilike 300 učenika. Osim djece u projektu, čišćenje i pranje posteljine odnosi se i na goste Hostela Dubrovnik.

**Aktivnost A878003 – Upravljanje memorijalima**

 Na dan 31.12.2019. godine na navedenoj aktivnosti utrošeno je 43.598,00 kn. Navedeni troškovi odnose se na sanaciju fasade Spomen doma Trpinjska cesta (sanacija zbog elementarne nepogode) i pjeskarenje eksponata.

**Aktivnost A878004 – Obilježavanje obljetnica**

 Sredstva utrošena na ovoj stavci odnose se na vijence i svijeće odnosno rashode protokola potrebne za obilježavanje obljetnica kao što su Dan hrvatskih branitelja, Dan vukovarskih branitelja, obljetnica pogibije Blage Zadre, obljetnice ustroja 204. vukovarske brigade, obilježavanje Dana sjećanja na žrtvu Vukovara i dr. i iznose 9.190,00 kuna.

**Aktivnost A878005 – OP Učinkoviti ljudski potencijali**

Sredstva utrošena na ovoj stavci u iznosu od 5.128.409,29 kn se odnose na financiranje projekta digitalizacija arhivskog gradiva iz Domovinskog rata. Zaključkom Vlade RH od 04. kolovoza 2017. godine Ministarstvo hrvatskih branitelja zaduženo je za koordinaciju i provođenje poslova digitalizacije arhivskog gradiva iz Domovinskog rata. Vlada RH je na sjednici održanoj 14. veljače 2019. godine donijela Zaključak o izmjeni i dopuni gore navedenog Zaključka kojim Ministarstvu hrvatskih branitelja partner u provedbi projekta digitalizacije arhivskog gradiva iz Domovinskog rata postaje i Javna ustanova ''Memorijalni centar Domovinskog rata Vukovar'' koja će angažirati do 100 vanjskih pružatelja usluga temeljem ugovora o djelu. Projekt se financira iz izvora 561 (85%) i izvora 12 (15%)

 Ravnatelj:

 Krunoslav Šeremet, dipl.ing.

BROJ: MCDR Vukovar-II/1-20-10-2

Vukovar, 19. veljače 2020. godine